Surathai21/ocs-krisdika huggingface dataset:
พระราชบัญญัติจัดตั้งศาลจังหวัดที่อำเภอยะโสธร จังหวัดอุบลราชธานี พุทธศักราช 2480
วันที่ประกาศ: 1937-09-06

content: พระราชบัญญัติ จัดตั้งศาลจังหวัดที่อำเภอยะโสธร จังหวัดอุบลราชธานี พุทธศักราช ๒๔๘๐
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา เจ้าพระยายมราช พล.อ. เจ้าพระยาพิชเยนทร โยธิน ตราไว้ ณ วันที่ ๒๗ สิงหาคม พุทธศักราช ๒๔๘๐ เป็นปีที่ ๔ ในรัชชกาลปัจจุบัน
content: โดยที่สภาผู้แทนราษฎรลงมติว่า สมควรจัดตั้งศาลจังหวัดขึ้นที่อำเภอยะโสธร จังหวัดอุบลราชธานี จึงมีพระบรมราชโองการให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติจัดตั้งศาลจังหวัดที่อำเภอยะโสธร จังหวัดอุบลราชธานี พุทธศักราช ๒๔๘๐”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ตั้งแต่วันที่จะได้กำหนดไว้โดยพระราชกฤษฎีกาให้ตั้งศาลจังหวัดขึ้นที่อำเภอยะโสธร จังหวัดอุบลราชธานี เรียกว่า “ศาลจังหวัดยะโสธร”
sectionNo: 4
content: มาตรา ๔ ให้ศาลจังหวัดยะโสธรมีเขตตลอดท้องที่อำเภอยะโสธร อำเภอลุมพุก และอำเภอฟ้าหยาด ในจังหวัดอุบลราชธานี บรรดาคดีของอำเภอที่กล่าวแล้วในวรรคก่อน ซึ่งค้างพิจารณาในศาลจังหวัดอุบลราชธานีในวันตั้งศาลตามความในมาตรา ๓ ให้คงพิจารณาพิพากษาในศาลจังหวัดอุบลราชธานี
sectionNo: 5
content: มาตรา ๕ ให้รัฐมนตรีว่าการกระทรวงยุติธรรมมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พ.อ. พหลพลพยุหเสนา นายกรัฐมนตรี
พระราชบัญญัติควบคุมกิจการธนาคาร พุทธศักราช 2480
วันที่ประกาศ: 1937-09-30

content: พระราชบัญญัติ ควบคุมกิจการธนาคาร พุทธศักราช 2480 (ยกเลิก)
content: โปรดดูรายละเอียดของกฎหมายที่เว็บไซต์ราชกิจจานุเบกษา http://ratchakitcha.soc.go.th/
พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลช้างม่อย อำเภอเมืองเชียงใหม่ จังหวัดเชียงใหม่ ให้แก่นายกิมไล้ นิ่มเส็งเฮง พุทธศักราช 2480
วันที่ประกาศ: 1937-09-06

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ตำบลช้างม่อย อำเภอเมืองเชียงใหม่ จังหวัดเชียงใหม่ ให้แก่นายกิมไล้ นิ่มเส็งเฮง พุทธศักราช ๒๔๘๐
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ทิพอาภา เจ้าพระยายมราช พล.อ. เจ้าพระยาพิชเยนทรโยธิน ตราไว้ ณ วันที่ ๒๗ สิงหาคม พุทธศักราช ๒๔๘๐ เป็นปีที่ ๔ ในรัชกาลปัจจุบัน
content: โดยที่สภาผู้แทนราษฎรลงมติว่า สมควรโอนที่ดินซึ่งเป็นสาธารณสมบัติของแผ่นดิน ตำบลช้างม่อย อำเภอเมืองเชียงใหม่ จังหวัดเชียงใหม่ ให้แก่นายกิมไล้ นิ่มเส็งเฮง โดยที่นายกิมไล้ นิ่มเส็งเฮง จะต้องโอนที่ดินในตำบลเดียวกันให้เป็นสาธารณสมบัติของแผ่นดิน เพื่อตัดถนนสาธารณะต่อไป
content: จึงมีพระบรมราชโองการให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ตำบลช้างม่อย อำเภอเมืองเชียงใหม่ จังหวัดเชียงใหม่ ให้แก่นายกิมไล้ นิ่มเส็งเฮง พุทธศักราช ๒๔๘๐”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ตำบลช้างม่อย อำเภอเมืองเชียงใหม่ จังหวัดเชียงใหม่ มีเนื้อที่ประมาณ ๒๗.๐๖ ตารางเมตร ปรากฏแนวเขตตามแผนที่ท้ายพระราชบัญญัตินี้ ให้แก่นายกิมไล้ นิ่มเส็งเฮง
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พ.อ. พหลพลพยุหเสนา นายกรัฐมนตรี
sectionName: แผนที่ท้ายพระราชบัญญัติ
content: